અને આ કરતાલધ્વનિને પુનઃ સ્થાપિત કરવાના પ્રયત્ન સ્વરૂપે જ નરસિંહ મહેતાની તપ પ્રયાણ જયંતીનો જ્વલંત અવસર જૂનાગઢની નાગરી નાતે રંગેચંગે દબદબાભેર ઊજવ્યો. નરસિંહ મહેતા ચોરા ટ્રસ્ટ તરફથી જૂનાગઢના સુપ્રસિદ્ધ મંદિર હાટકેશ્વરના પટાંગણમાં કવયિત્રી સંમેલનનું આયોજન કરવામાં આવ્યું હતું, જેમાં કવયિત્રી લત્તા હિરાણી, લક્ષ્મી ડોબરિયા, રક્ષા શુક્લ, પારુલ ખખ્ખર અને ગોપાલી બુચે તેમની શબ્દવંદના દ્વારા આદ્યકવિ નરસિંહ મહેતાની ભાવવંદના કરી હતી.